Her er Danmarks billigste elbil til 149.995 kroner

BYD har netop lanceret sin mindste model, Dolphin Surf, og helt som ventet tager den prisen som Danmarks billigste elbil. Startprisen er på 149.995 kroner og her får du en elbil, der er smækfyldt med standardudstyr og med en rækkevidde på op til 220 kilometer – op til 507 kilometer, hvis du holder dig til bykørsel.

Den lille elbil er skabt med bylivet for øje og bliver lanceret i tre forskellige varianter og to batteristørrelser. Indstigningsmodellen, Active, har et Blade-batteri på 30 kWh og en rækkevidde på op til 220 kilometer, mens Boost og Comfort begge er udstyret med et større 43,2 kWh-batteri. Her er rækkevidden henholdsvis op til 322 og 310 kilometer.

Ydelsen varierer også mellem varianterne. Verdens første maseproducerede 8-1-1 motor. Active og Boost leverer 88 hestekræfter og går fra 0 til 100 km/t på 11,1 sekunder, mens Comfort-udgaven har en kraftigere motor på 156 hestekræfter. Tophastigheden er dog ens for alle tre versioner og lyder på 150 km/t.

BYD Dolphin Surf

Bilen kan lynoplades fra 10 til 80 procent på omkring en halv time, så længe man har adgang til hurtigopladning. Ladeeffekten er på 85 kW DC.

BYD Dolphin Surf | Active | Boost | Comfort
Rækkevidde (WLTP) | 220 km | 322 km | 310 km
Batterikapacitet | 30 kWh | 43,2 kWh | 43,2 kWh
Motor | 88 hk | 88 hk | 156 hk
Ladeeffekt (AC/DC) | 11 kW / 65 kW | 11 kW / 85 kW | 11 kW / 85 kW
Moment | 175 Nm | 220 Nm | 220 Nm
Pris | 149.995 kr. | 174.995 kr. | 189.995 kr.

Adaptiv fartpilot, regnsensor, vognbaneassistent, parkeringssensorer og bakkamera er standardudstyr på alle varianter. Indenfor er der en 10,1-tommer stor roterbar multimedieskærm. Bilen har både trådløs Apple CarPlay og Android Auto, ligesom den har nøglefri adgang og start. Den har også V2L (Vehicle-to-load). Også som standard.

Fabriksgarantien er på 6 år og/eller 150.000 kilometer.

Og hvis man nu bekymrer sig om sikkerheden, så lover BYD, at bilen er lavet af højstyrkestål med et strukturel batteri, der gør bilen sikker ved uheld. Den har også seks airbags, ligesom der er isofix på tre sæder. BYD Dolphin Surf er endnu ikke testet af Euro NCAP.

Der er dog et stort aber dabai. Mens BYD er klar til lavere de to udgaver med stort batteri allerede i midten af juli, så må man vente i et år, hvis man går efter den billigste variant, Active. Den kommer først i løbet af andet kvartal 2026, fortæller BYD. Det skyldes at der skal startes en helt ny batteriproduktion op af det lille batteri.

Her er Danmarks billigste elbil til 149.995 kroner